b'\n_START_ARTICLE_\nAdrian Shephard\n_START_PARAGRAPH_\nAdrian Shephard er en fiktiv 22-\xc3\xa5rig korporal der er hovedperson i computerspillet Half-Life: Opposing Force, den f\xc3\xb8rste udvidelsespakke til Half-Life.\n_START_SECTION_\nHistorie\n_START_PARAGRAPH_\nShephard er medlem af den fiktive marinekorpsafdeling Hazardous Environment Combat Unit (HECU). Han er iblandt de soldater der bliver sendt til Black Mesa Research Facility for at dr\xc3\xa6be de angribene rumv\xc3\xa6sner og evt. vidner efter det fejlslagne eksperiment der fandt sted i starten af Half-Life. Hans fly bliver dog skudt ned f\xc3\xb8r han n\xc3\xa5r at modtage disse ordrer, s\xc3\xa5 i mods\xc3\xa6tning til de andre soldater fra HECU, arbejder han l\xc3\xb8bene sammen med de stadigt mere mistroiske videnskabsm\xc3\xa6nd og sikkerhedsvagter._NEWLINE_Shephard bliver allerede under spillets tr\xc3\xa6ningsmission overv\xc3\xa5get af den mystiske G-Man, og st\xc3\xb8der p\xc3\xa5 ham gentagene gang i Black Mesa. I mods\xc3\xa6tning til hans rolle i Half-Life, n\xc3\xb8jes G-Man ikke med at observere Shephard, men b\xc3\xa5de hj\xc3\xa6lper og modarbejder ham aktivt i nogle sekvenser. I spillets slutning indr\xc3\xb8mmer G-Man at han gjorde dette, fordi Shephards evne til at overleve "minder [ham] om [sig] selv"._NEWLINE_Shephard st\xc3\xb8der desuden ikke direkte p\xc3\xa5 Gordon Freeman, hovedpersonen i Half-Life, p\xc3\xa5 noget tidspunkt i spillet og kommer aldrig til at k\xc3\xa6mpe aktivt imod ham eller med ham. Det eneste glimt som Shephard f\xc3\xa5r af Freeman (udover et billede med "m\xc3\xa5nedens medarbejder" som overskrift) er hans spring ind i portalen til Xen. Hvis Shephard f\xc3\xb8lger efter Freeman ind i denne portal giver det en game over, hvor spilleren bliver beskyldt for fors\xc3\xb8g p\xc3\xa5 at skabe et tidsparadoks._NEWLINE_I slutningen af Opposing Force v\xc3\xa5gner Shephard, efter en klimatisk kamp, om bord p\xc3\xa5 en Osprey ansigt til ansigt med G-Man der fort\xc3\xa6ller ham, at han er for farlig at have g\xc3\xa5ende frit rundt efter hvad han har set, og at han derfor vil blive placeret et sted, hvor han ikke kan blive skadet eller komme til at g\xc3\xb8re nogen skade.\n_START_SECTION_\nFremtid\n_START_PARAGRAPH_\nShephard optr\xc3\xa6der ikke i Half-Life 2, Half-Life 2: Episode One eller Half-Life 2: Episode Two, men Gabe Newell har dog antydet at Valve overvejer at lade ham vende tilbage.'